钦定古今图书集成/明伦汇编/氏族典/第255卷 > 王龚
## 钦定古今图书集成/明伦汇编/氏族典/第255卷 > 王龚

按《后汉书王龚传》：“龚字伯宗，山阳高平人也。初举孝
廉，稍迁青州刺史，劾奏贪浊二千石数人。安帝嘉之，
征拜尚书。建光元年，擢为司隶校尉。明年，迁汝南太
守，引进郡人黄宪、陈蕃等，由是后进知名之士，莫不
归心焉。永建元年，征为太仆，转太常，迁司空，以地震
策免。永和元年，拜太尉。龚深疾宦官专权，志在匡正”，
乃上书极言其状，请加放斥。诸黄门恐惧，各使宾客
诬奏龚罪，顺帝命，亟自实。李固时为梁商从事中郎，
乃奏记于商。商即言之于帝，事得释。以老病乞骸骨，
卒于家。子畅。